హ్యారీ పోటర్
బ్రిటిష్ రచయిత్రి జే.కే రౌలింగ్ రచించిన ఏడుకాల్పనిక పుస్తకాలే "హ్యారీ పోటర్ " నవలలు. ఈ పుస్తకాలు,యువ మాంత్రికుడైన హ్యారీ పోటర్, రాన్ వీస్లె మరియు హెర్మైనీ గ్రేంజర్ లతో,హోగ్వార్డ్స్ స్కూల్ అఫ్ విచ్ క్రాఫ్ట్ అండ్ విజార్డ్రిలో తన స్నేహితులతో కలిసి చేసిన సాహసాల గురించిన కథలు చెపుతాయి. దీనిలో ముఖ్య కథాంశం,మాంత్రిక లోకం అంతటిని జయించి మరియు మాయలు తెలియని (muggle)ప్రజలని తన వశం చేసుకోవాలనే తపనతో హ్యారీ తల్లితండ్రులను చంపిన లార్డ్ వోల్డేమోర్ట్ అనే దుష్ట మాంత్రికుడితో హ్యారీ జరిపిన పోరాటానికి సంబంధించింది. ఈ పుస్తకాల క్రమం ఆధారంగా చాలా విజయవంతమైన చిత్రాలు, వీడియో ఆటలు మరియు వాణిజ్య వస్తువులు వచ్చాయి.
హ్యారీ పాటర్ చలనచిత్ర సిరీస్
దర్శకునిగా రౌలింగ్‌ తొలి ఎంపిక సహజంగానే టెర్రీ గిలియమ్‌ అయ్యాడు. కానీ కొలంబస్‌ 1985లో "యంగ్‌ షర్లాక్‌ హోమ్స్‌" సినిమాకు స్క్రీన్‌ రచయితగా పనిచేసిన తీరు వార్నర్‌ బ్రదర్స్‌కు బాగా నచ్చాడు. దాంతో అతన్నే దర్శకునిగా ఎంచుకున్నారు. హ్యారీ పాటర్ సీరీస్ ‌కు ఇది నిజానికి దగ్గరగా ఉంటుంది. ఎందుకంటే హ్యారీ, రాన్‌, హెర్మోయిన్‌లను రౌలింగ్‌ వర్ణించిన తీరు (డూడ్లీ నుంచి డ్రాకో మాల్ఫోయ్‌గా ఒక పాత్రకు పేరు మారినట్టుగా)ను ఇది గుర్తుకు తెస్తుంది. ఓ గోథిక్‌ బోర్డింగ్‌ స్కూల్లో ఒక మానవాతీత రహస్యాన్ని వారు అన్వేషిస్తుంటారు. అక్కడి సిబ్బంది (ప్రొఫెసర్‌ ఫ్లిట్విక్‌లా కన్పించే వాక్స్‌ఫ్లాటర్‌తో సహా), సినిస్టర్‌ రాథ్‌ కూడా గమ్మత్తుగా వ్యవహరిస్తుంటారు. ఆ సినిమాలోని దృశ్యాల్లో కొన్నింటిని హ్యారీ పాటర్ సీరీస్ ‌లో తొలి సినిమాకు వాడుకున్నారు.